
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
______________________________________________________
TÁJÉKOZTATÓ

A 2011. évi összefoglaló ellenőrzési jelentésről

Az önkormányzatok belső ellenőrzését a többször módosított helyi önkormányzatokról szóló 1990. évi LXV. törvény, a többször módosított az államháztartásról szóló 1992. évi XXXVIII. törvény, és az államháztartás működési rendjéről szóló 292/2009. (XII. 19.) kormányrendelet, valamint a többször módosított költségvetési szervek belső ellenőrzéséről szóló 193/2003. (XI. 26.) kormányrendelet (továbbiakban Ber.) szabályozza.

A belső ellenőrzési feladatellátás a Szolnoki Kistérség Többcélú Társulása Társulási Tanács Kistérségi Iroda belső ellenőrei által valósul meg, ezáltal biztosítva a feladatköri és szervezeti függetlenséget.

A Ber. 31. §. (3) bekezdése alapján a belső ellenőrzés által végzett tevékenység bemutatása:

a) A belső ellenőrzés által végzett tevékenység bemutatása:

A belső ellenőrzés független, tárgyilagos, bizonyosságot adó és tanácsadó tevékenység. Célja, hogy fejlessze az ellenőrzött szervezet működését, növelje eredményességét úgy, hogy rendszerszemléletű megközelítéssel és módszeresen vizsgálja, értékelje az érintett szervezetet. 

Az ellenőrzések között kiemelt szerephez jut a költségvetési szerv első számú vezetőjének felelősségi körébe tartozó, általa kialakított és működtetett belső kontrollrendszer gazdaságosságának, hatékonyságának és eredményességének vizsgálata.

aa) Az ellenőrzési tervben foglalt feladatok teljesítésének értékelése:
A Szolnoki Kistérség Többcélú Társulása Társulási Tanácsa 22/2011. (II.18.) számú határozatával fogadta el 2011. évre a települések belső ellenőrzési tervét a rendelkezésre álló kapacitás felosztás alapján, ez Martfű Város esetében 22 belső ellenőrzési napot jelentett.
A 2011. évi belső ellenőrzési ütemterv az alábbi ellenőrzéseket tartalmazta: 
· Martfű Városi Művelődési Központ és Könyvtár intézmény működésének átfogó vizsgálata,

· Martfű Város Önkormányzat Település Ellátó Szervezeténél „A gyermekétkeztetés pénzügyi elszámolások, nyersanyagnorma felhasználásának, az étkezés minőségének és mennyiségének ellenőrzése”  témakörben lefolytatandó vizsgálata,
· Játékvár Óvoda és Bölcsőde intézményben a 2010. évi ellenőrzés alapján készült intézkedési tervben foglaltak végrehajtásának ellenőrzése,
· Martfű Város Polgármesteri Hivatalánál a pénztár ellenőrzése, a FEUVE rendszer működtetésének vizsgálata, valamint a helyi adóhátralékok ellenőrzése témakörökben lefolytatandó vizsgálatok
témakörökben szabályszerűségi, pénzügyi-, rendszerellenőrzés keretében történő vizsgálatok. 

A Martfűi Önkormányzat közgyűlése által elfogadott 2011. évi ellenőrzési tervben meghatározott feladatok kapacitás szükséglete magasabb, mint a normatíva által biztosított kapacitás nagysága. Így a jóváhagyott tervből a jegyzővel történő egyeztetés után (kockázat elemzés alapján) a pénztár pénzügyi ellenőrzése nem került végrehajtásra. 
Az ellenőrzési feladatok végrehajtására 22 belső ellenőrzési nap került felhasználásra.
ab) Az ellenőrzések minősége, személyi és tárgyi feltételei:
A terv végrehajtása során a belső ellenőrök a Ber. és a Belső Ellenőrzési Kézikönyv vonatkozó előírásait figyelembe véve végezték tevékenységüket. A vizsgálatok lefolytatása minden esetben ellenőrzési program alapján történt, a belső ellenőrök számára megbízólevél került kiállításra. A szükséges előkészületek és helyszíni vizsgálatok lefolytatását követően az ellenőrzések megállapításai tervezet formájában (záradékkal ellátva) megküldésre kerültek. Az észrevételezési határidő lejártát követően – intézkedési-terv készítési kötelezettséggel – készültek el az összefoglaló jelentések.

A belső ellenőrzési feladatok ellátását a Szolnoki Kistérség Többcélú Társulása Társulási Tanács Kistérségi Iroda belső ellenőrei végzik, akik a Ber.-ben meghatározottak szerinti végzettséggel rendelkeznek. Az 1992. évi XXXVIII. törvény 121/C. § (7) bekezdése rendelkezik a belső ellenőrzést végzők nyilvántartásáról, melynek konkrét végrehajtását a költségvetési szervnél belső ellenőrzési tevékenységet végzők nyilvántartásáról és kötelező szakmai továbbképzéséről szóló 18/2009. (X.6.) PM. rendelet szabályoz, mely kötelezettségnek – regisztráció – mindkét belső ellenőr 2009. évben eleget tett. Az előírt vizsga követelményeket 2010. évben teljesítették.

A belső ellenőrök munkáját a Szolnoki Kistérség Többcélú Társulása által 2006. évben vásárolt 2 db notebook segítette. A helyszíni ellenőrzések alkalmával a települések megközelítését a Volán helyközi járataival oldják meg az ellenőrök.
ac) Az ellenőrzések fontosabb megállapításai, következtetései és javaslatai: 

1. Martfű Városi Művelődési Központ és Könyvtár intézmény működésének átfogó vizsgálata során megállapították, hogy
· Az intézmény Alapító Okirattal rendelkezik, amely megfelelt a jogszabályi előírásoknak.

·  A 2006-tól hatályos Szervezeti és Működési Szabályzat nem tartalmazta az Alapító Okirat módosításait. 2008. január 1-től a szabálytalanságok kezelésének eljárásrendje az SZMSZ mellékletét kell, hogy képezze, elkészítése nem történt meg.
· A 2004. évi és a 2009. évi Együttműködési megállapodások nem teljes körűen tartalmazták a pénzügyi-gazdasági feladatok meghatározását.
· A dolgozók részére készített munkaköri leírásokban nem szerepelt a helyettesítés rendje, és a jogkörgyakorlások.
· A Kötelezettségvállalás és Utalványozás Rendjének szabályzata nem került kiegészítésre a 2010. évben elvégzett belső ellenőrzés megállapításaival.
· A jogkörgyakorlások rendje meghatározásra került, megállapítottuk, hogy az érvényesítői feladatokat ellátó dolgozó nem rendelkezik az Ámr. 19. §-ában megfogalmazott képesítési követelményekkel.
· A kötelezettségvállalásokról az analitikus nyilvántartások felfektetése, a 0-s számla osztályba könyvelése nem történt meg.
· Az éves előirányzatokról és az évközi módosításokról a Kincstár vezetett megfelelő részletezettségű nyilvántartást. Az éves költségvetése alapján gazdálkodott az intézmény, kiemelt előirányzat túllépésre 2007. évben a személyi juttatásoknál (179eFt) került sor.
· Az intézmény nem megfelelő adattartalmú létszámnyilvántartással rendelkezett. A vizsgált időszakban az elvonások miatt a létszám 6 fővel csökkent.
· Bérnyilvántartás elkészítése nem történt meg. A kinevezéseket, besorolásokat, valamint a jubileumi jutalom számfejtésének ellenőrzését nem tudták elvégezni, mivel a személyi anyagok nem tartalmazták a munkaviszony beszámítását alátámasztó dokumentumokat, és az iskolai végzettséget tanúsító oklevél másolatokat.
· Megbízási szerződések vizsgálata során egy esetben tapasztaltuk, hogy a megbízott személy alkalmazására több éven keresztül került sor.
· A Polgármesteri Hivatal által készített Számviteli Politika kiterjesztésre került az önállóan működő intézményre. 
· A tárgyi eszközgazdálkodás nyilvántartása megfelelő, azonban az eszközök tartozékai, gyári számai nem kerültek felvezetésre. Bevételezés során üzembehelyezési bizonylatot nem készítettek, előfordult 100eFt-os értékhatár alatti csoportos beszerzés. 

· Az immateriális javak és tárgyi eszközök terv szerinti értékcsökkenésének elszámolása a számviteli előírásoknak megfelelt.

· A kis értékű tárgyi eszközökről manuálisan, mennyiségi nyilvántartást vezettek. A nyilvántartás nem teljes körű kiegészítése szükséges.

· A 2010. évben kiértékelt Pénz és Értékkezelési Szabályzat - melyet kiterjesztettek az önállóan működő intézményekre – módosításait nem végezte el a Hivatal.
· Az intézmény a felvett előleget pénztárjelentésben vezeti fel. Az előleg felvétel elszámolásának és a banki bizonylatok ellenőrzése során megállapítottuk, hogy a jogkörgyakorlások minden esetben megvalósultak. Hiányosságként állapítottuk meg, hogy az érvényesítő és az előleg felvevője egy azon személy volt, amely gyakorlat megszüntetése szükséges.
· A leltározás végrehajtásához szükséges szabályzat elkészítése megtörtént. A leltározás folyamatáról készült ellenőrzési nyomvonal tartalma nem megfelelő volt (részfolyamat, kapcsolódási pont, jogszabályi hivatkozás). 
· 2010. évi leltár felvételére került sor a leltározási ütemtervnek megfelelően december 31-i fordulónappal. A leltárfelvétel kiértékelése nem történt meg. Szúrópróbaszerűen ellenőrizték a leltárfelvétel és a nyilvántartás adatait, melynek során eltérést nem tapasztaltunk. 
· A kis értékű tárgyi eszközök leltározására a vizsgált időszakban nem került sor. 
· Az intézménynél a vizsgált időszakban 2008. évben végeztek selejtezést a nagy értékű tárgyi eszközöknél, selejtezési jegyzőkönyvet készítettek, de nem csatolták a veszélyes hulladékként történő elszállítás bizonylatát. A selejtezésre került eszközök nyilvántartásokból történő kivezetése megtörtént. 
· A vizsgált időszakban a belső kontrollrendszer kialakítása, működtetése nem történt meg.
2. Martfű Város Önkormányzat Település Ellátó Szervezeténél a gyermekétkeztetés pénzügyi elszámolások, nyersanyagnorma felhasználásának, az étkezés minőségének és mennyiségének ellenőrzése témakörben lefolytatandó vizsgálata

· Az intézmény a közétkeztetési tevékenységét 2010. szeptember 1-től az alapító okiratában foglaltaknak megfelelően végzi. Az élelmezési normát étkezési jogcímenként, részétkezések szerinti bontásban, élelmezési napra összegezve a helyi rendeletnek megfelelően munkálta ki az intézmény.
· a TESZ - a többnyire helyes gyakorlat alkalmazása mellett - Élelmezési Szabályzattal nem rendelkezett a vizsgált időszak vonatkozásában. A szabályzatot a jelenlegi jogszabályoknak és önkormányzati előírásoknak megfelelően kidolgozni szükséges.
· Az élelmezési tevékenységgel kapcsolatos ellenőrzési nyomvonalakat nem tudták a belső ellenőrzés rendelkezésére bocsátani.
· A konyhai teljes munkaidős dolgozók létszáma 9 fő volt, akik munkaköri leírással rendelkeztek. A raktári feladatot ellátó dolgozók (élelmezésvezető, főszakács) felelősség vállalási nyilatkozattal nem rendelkeztek.
· Az élelmezési készletek nyilvántartását és felhasználását számítógépes nyilvántartással vezették.  A készletek be-, és kivételezése megtörtént, a raktárakban (száraz áru, földes áru, hűtött áru) tárolt készletekről külön-külön vezetett számítógépes nyilvántartó lapokat rendelkezésre bocsátották.

· A nyersanyag norma felhasználásának alakulásához az étlap és az alapján készült gyártmánylap ellenőrzésére került sor. A normák megállapításánál a szakmai elvárásokat figyelembe vevő tápanyag-és nyersanyagminimum értékek alakulásával számoltak. A nyersanyagnorma alakulását folyamatosan figyelemmel kísérik. 
· Az elkészítendő Élelmezési szabályzat előírásai szerint az önköltségszámítást évente el kell végezni, a vizsgált időszak vonatkozásában a rezsi- és önköltségszámítás nem történt meg. 

· 2010. szeptember havi személyi térítési díjakra vonatkozóan hibákat, hiányosságokat a vizsgálat nem állapított meg. 

3. Játékvár Óvoda és Bölcsőde intézményben a 2010. évi ellenőrzés alapján készült intézkedési tervben foglaltak végrehajtásának ellenőrzése

· Az intézmény és a Polgármesteri Hivatal – Pénz- és Értékkezelési szabályzat módosítása kivételével - az intézkedési tervben megfogalmazott feladatoknak eleget tett.

4. Martfű Város Polgármesteri Hivatalánál a pénztár ellenőrzése, a FEUVE rendszer működtetésének vizsgálata, valamint a helyi adóhátralékok ellenőrzése témakörökben lefolytatandó vizsgálatok

· Martfű Város Polgármesteri Hivatala az Áht. előírásai alapján 2011. január 1-től  kialakította a belső kontrollrendszerét, amely mint önállóan működő és gazdálkodó költségvetési szerv és az irányítása alatt álló önállóan működő költségvetési szervekre terjedt ki. 
· A belső kontrollrendszer szabályzatát megfelelőnek értékeljük, azonban felülvizsgálata szükséges, mivel nem tartalmazta az intézményekre vonatkozó speciális feladatok nyomvonalát (pl. konyha működtetése, pályázatok lebonyolítása, beruházások).  
· Az önkormányzat az illetékességi területén az építményadóról, az idegenforgalmi adóról, a helyi iparűzési adóról, a telekadóról, valamint a vállalkozók kommunális adójáról alkotott rendeletet. 
· 2011. január 1-től a jogszabálynak megfelelően kialakították a Belső kontrollrendszert, melyben az ellenőrzési nyomvonal nem tartalmazta részfolyamatként a követelések behajtását. 

· Az adók és adók módjára behajtandó köztartozások nyilvántartásának vezetése a központilag kiadott (ONKADO) számítógépes programon történik.
·  2010. december 31-én az adónemek szerinti összes hátralék 42 020 576 Ft. 
· Az Önkormányzat elkészítette Értékelési Szabályzatát. 2010. december 31-én az egyszerűsített értékelési eljárás alá vont követelések értékvesztéseként 7 392 eFt-ot számoltak el.
· Az adóhátralékok behajtásának ellenőrzésekor megállapították, hogy azonnali beszedési megbízást, fizetési meghagyásokat, munkabérből történő letiltást kezdeményezett az adóhatóság, melyről papír alapú nyilvántartást vezettek (kockás füzet), amely nem felelt meg a jogszabályi előírásoknak.  
· 2011. évtől a Polgármesteri Hivatal az ONKADO program által biztosított – a rendeletben előírtaknak megfelelő – számítógépes nyilvántartást vezetnek a behajtásokról.

ad)
Az ellenőrzések során megállapított jogellenes magatartás miatt kezdeményezett eljárás 

A 2011. évi vizsgálatok során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság a jelentésekben nem volt.

ae)
 A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok:
Az ellenőrzés célja a hiányosságok, kockázatok feltárása az ellenőrzött folyamatok működésének javítása érdekében, valamint a vizsgálatok során folyamatos feladatként jelen van a rendszer fejlesztése. 

A szabályszerű, szabályozott és hatékony feladatellátás érdekében megfogalmazott javaslatok:

1. Martfű Városi Művelődési Központ és Könyvtárnál
· Új, egységes szerkezetbe foglalt, a megfelelő mellékletekkel ellátott Szervezeti és Működési Szabályzat készítését.
· A munkaköri leírások kiegészítését.
· Kötelezettségvállalás és Utalványozás Rendjének szabályzata felülvizsgálatát, kiegészítését.

· Létszám- és bérnyilvántartás kialakítását.
· Személyi anyagok felülvizsgálatát, rendszerezését.
· A több éven keresztül megbízási szerződéssel foglalkoztatott személy jogviszonyának felülvizsgálatát..
· Pénz és Értékkezelési Szabályzat módosítását.
· Az előleg felvétel során alkalmazott pénztárjelentés megszüntetését.
· Az érvényesítő és az előleg felvevő egy azon személyének a megváltoztatását.
· Nagy értékű tárgyi eszközök gyári számmal, tartozékokkal való ellátását.
· A kis értékű eszközök azonosítása végett azonosító számmal történő ellátását, az eszköznyilvántartó kartonok felfektetését, a nyilvántartás kiegészítését az eszközök gyártási számával.
· Kis értékű tárgyi eszközök leltározási tevékenységének végrehajtását. 
· A Polgármesteri Hivatallal közösen az ellenőrzési nyomvonalak áttekintését.
2. Martfű Város Önkormányzat Település Ellátó Szervezeténél a gyermekétkeztetés pénzügyi elszámolások, nyersanyagnorma felhasználásának, az étkezés minőségének és mennyiségének ellenőrzése témakörben lefolytatandó vizsgálata

· A főzőkonyha működésére vonatkozóan az Élelmezési Szabályzat kidolgozását.
· A raktári készletek kezelésével megbízott dolgozók felelősségvállalási nyilatkozatainak elkészítését. 
· A rezsi- és önköltségszámítás évenkénti elvégzését.
· Az élelmezési tevékenység minden folyamatára az ellenőrzési nyomvonal kialakítását.
3. Martfű Város Polgármesteri Hivatalánál a pénztár ellenőrzése, a FEUVE rendszer működtetésének vizsgálata, valamint a helyi adóhátralékok ellenőrzése témakörökben lefolytatandó vizsgálatok esetében
· A belső ellenőrzés javasolta az ellenőrzési nyomvonalak felülvizsgálatát, kiegészítését. 

A megfogalmazott javaslatok hozzájárulnak, hogy a tevékenységek szabályozottabbak és hatékonyabbak legyenek. 

b) A belső ellenőrzés által tett megállapítások és javaslatok hasznosítása 

Az ellenőrzések során tett megállapítások saját hatáskörben javíthatók. A következő évi ellenőrzés alkalmával kiemelt figyelmet kell fordítani a tett intézkedések megvalósulására.

bb) Az ellenőrzési tevékenység fejlesztésére vonatkozó javaslatok:

A belső ellenőrzéssel szemben alapvető elvárás, hogy megállapításaival segítse a vezetőket a döntéshozatalban, tárja fel az esetleges szabálytalanságokat, nyújtson segítséget a jogszerű működéshez.

Az éves ellenőrzési tervek kidolgozása során törekedni kell azon területek feltárására, ahol magas a kockázatok bekövetkezésének valószínűsége, valamint erősíteni kell az ellenőrzés tanácsadó funkcióját.
2012. évben a vizsgálatok során kiemelten oda kell figyelni a rendelkezésre bocsátott erőforrással, államháztartási pénzeszközökkel, vagyonnal szabályszerű, szabályozott, gazdaságos, hatékony és eredményes gazdálkodásra.
Határozati javaslat:



……./2012. (……..) Önkormányzati Határozat



a 2011. évi belső ellenőrzési tevékenységéről

Martfű Város Önkormányzatának Képviselő-testülete a helyi önkormányzatokról szóló 1990. évi LXV. törvény, az államháztartásról szóló 2011. évi CXCV. törvény és költségvetési szervek belső ellenőrzéséről szóló 370/2011(XII.31.) kormányrendelet alapján az alábbi határozatot hozza:

A Képviselő-testület megtárgyalta az önkormányzat 2011. évi belső ellenőrzési tevékenységéről szóló beszámolót, melyet elfogad.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

Martfű, 2012. április 18.










Dr. Kiss Edit










polgármester
Készítette: Török Ferencné sk.

                    belső ellenőrzési vezető

Látta: Balogh Edith 

           címzetes főjegyző

